Tayamum

Tayamum sacara etimologis nyaéta Al Qosdu (القَصْدُ) nu hartina maksud.Tata cara tayamum (diakses tanggal 05 Februari 2011) Sedangkeun sacara istilah dina syari’at Islam nyaéta hiji ibadah ka Allah ku cara ngusap pameunteu jeung dua leungeun ku ngagunakeun sho’id anu bérésih. Sho’id nyaéta sakabéh barang nu aya di luhureun bumi (nu bisa digunakan pikeun ngalakukeun tayammum boh nu aya taneuhan boh henteu di dieu nu dimaksud nyaéta kekebul). Tayamum nyaéta ngusapkeun taneuh kana pameunteu jeung ngumbah leungeun nepi ka siku ku sababaraha sarat.Rasjid, Sulaiman.1994.FIQIH ISLAM.Bandung:PT Sinar Baru Algensindo Offset Tayamum ogé gaganti abdas atawa mandi, salaku rukhsah (keringanan) pikeun jalma nu teu maké cai lantaran sababaraha halangan (uzur), nyaéta :
 Uzur ku lantaran gering, maksudna tingali tina nambahan henteuna gering lamun maké cai saluyu jeung katerangan ti dokter;
 Lantaran keur dina lalampahan;
 Lantaran euweuh cai. 
Sedengkeun numutkeun Kamus Basa Sunda, tayamum téh nyaéta abdas ku kikisik atawa taneuh lantaran euweuh cai.Satjadibrata,R.2005.Kamus Basa Sunda.Bandung:Kiblat Buku Utama Dina harti séjén, tayamum téh gaganti wudhu atawa abdas jeung mandi wajib nu kuduna ngagunakeun cai bérésih diganti ku taneuh atawa kekebul anu bérésih.pengertian tayamum cara syarat rukun sebab sunat tayammum wudhu dengan debu tanah (diaksés tanggal 30 Januari 2008) Ulah ngalakukeun tayamum maké taneuh jeblog atawa ngandung najis.Definisi, pengertian tayamum(diaksés tanggal 16 Januari 2010)

Alasan ngalakukeun Tayamum

 Keur dina lalampahan nu jauh
 Jumlah cai teu cukup, sabab jumlahna saeutik
 Geus usaha satékah polah néangan cai tapi teu kapanggih
 Cai nu aya suhu atawa kaayaanana ngandung kamadhorotan
 Cai nu aya ngan saukur pikeun diinum
 Cai aya di tempat nu jauh jeung bisa katinggaleun sholat
 Dina cinyusu aya nu ngandung bahaya
 Gering jeung ulah keuna ku cai.

Sarat Sah Tayamum

 Geus asup waktu sholat
 Maké taneuh nu ngebul bérésih tina najis jeung kokotor
 Ngandung alasan atawa sabab nu ngakibatkeun kudu tayamum
 Geus usaha néangan cai tapi teu kapanggih
 Teu héd jeung nifas pikeun awéwé
 ngaleungitkeun najis nu napel dina awak.

Sunah-Sunat Nalika Ngalaksanakeun Tayamum

 Maca bismillah
 Nyanghareup ka kiblat 
 Maca dua sanggeus réngsé tayamum
 Ngaheulakeun nu ka tuhu tibatan nu kénca
 Niup kekebul nu aya dina damapal leungeun
 Ngagosok ramo sanggeus ngusap nepi ka siku.

Rukun Tayamum

 Niat tayamum
 Ngusap pameunteu ku kekebul atawa taneuh
 Ngusap dua leungeun ku kekebul atawa taneuh nepi ka siku.

Tata Cara Tayamum

 Maca bismillah
 Anggangkeun ramo, tapelkeun kana kekebul atawa taneuh, teken nepi ka kekebul narapel
 Angkat dua leungeun tuluy tiup dampal leungeun pikeun ngaipiskeun kekebul nu napel, tuluy tiup ka arah nu lian patukang tonggong jeung tempat kekebul atawa taneuh tadi
 Niat tayamum : Nawaytuttayammuma listibaa hatishhalaati fardhollillahi ta'aala (Abdi niat tayammum pikeun ngalakonan sholat karena Allah Ta'ala).
 Usapkeun dampal leungeun kana pameunteu  
 Bersihkeun kekebul nu nyésa dina dampal leungeun 
 Cokot deui taneuh ku ngaanggangkeun ramo, tapelkeun deui kana kekebul, teken nepi ka kekebul narapel
 Angkat dua leungeun tuluy tiup dampal leungeun pikeun ngaipiskeun kekebul nu narapel, tuluy tiup ka arah nu lian patukang tonggong jeung tempat kekebul atawa taneuh tadi
 Usapkeun kekebul kana dua leungeun, mimiti kana leungeun katuhu tuluy kana leungeun kénca.

Referensi

Kategori:Islam
Kategori:Fiqih
Kategori:Bab Thoharoh